|  |
| --- |
| **Historia da arte**

**Por período**

**Arte prehistórica**

* **Arte paleolítica**
	+ **Arte rupestre**
* **Arte neolítica**

**Arte antiga**

* **Arte paleolítica**
* **Arte mesopotámica**
	+ **Arte suméria**
	+ **Arte asiria**
	+ **Arte babilónica**
* **Arte persa**
	+ **Arte sasanida**
* **Arte exipcia**
* **Arte celta**
* **Arte xermánica**
* **Arte fenicia**
* **Arte exea**
	+ **Arte cicládica**
	+ **Arte minoica**
	+ **Arte micénica**
* **Antigüidade clásica**
	+ **Arte etrusca**
	+ **Arte grega**
	+ **Arte romana**
* **Arte paleocristiá**

**Arte medieval**

* **Arte bizantina**
* **Arte islámica**
* **Arte prerrománica**
	+ **Arte xermánica**
	+ **Arte insular**
	+ **Arte anglosaxoa**
	+ **Arte celta**
	+ **Arte visigótica**
	+ **Arte merovinxia**
	+ **Arte carolinxia**
	+ **Arte otoniana**
* **Arte románica**
* **Arte mudéxar**
* **Arte gótica**

**Arte da I. Moderna**

* **Renacemento**
* **Manierismo**
* **Barroco**
* **Rococó**
* **Neoclasicismo**
* **Academicismo**
* **Romanticismo**

**Arte moderna**

* **Nazarenos**
* **Prerrafaelitas**
* **Realismo**
* **Naturalismo**
* **Impresionismo**
* **Postimpresionismo**
	+ **Puntillismo**
	+ **Divisionismo**
* **Simbolismo**
* **Art Nouveau**
* **Expresionismo**
	+ **Fauvismo**
	+ **Die Brücke**
	+ **Der Blaue Reiter**
* **Vangardas**
* **Arte abstrata**
* **Neoplasticismo**
* **Cubismo**
* **Construtivismo**
* **Bauhaus**
* **Suprematismo**
* **Realismo socialista**
* **Dadaísmo**
* **Surrealismo**
* **Futurismo**

**A. contemporánea**

* **Pop art**
* **Op art**
* **New Dada**
* **Minimalismo**
* **Neoconcretismo**
* **Arte conceptual**
* **Happening**
* **Performance**
* **Instalacións**
* **Land art**
* **Hiperrealismo**

**Por expresión**

**Arquitectura** – **Pintura**
**Escultura** – **Deseño**
**Literatura** – **Música**
**Teatro** – **Cinema**

 |

**Futurismo**, primeiro dos movementos de vangarda artística, xurdido en Italia en 1909 por Filippo Tommaso Marinetti, que redactou o seu *Manifeste du Futurisme*, o primeiro doutros moitos, o 20 de febreiro de 1909, no diario *Le Figaro* de París.

Estética
--------

eiseño urbanístico futurista de Antonio Sant'Elia.
Umberto Boccioni, *Kaupunki kohoaa*, 1910.
Inspirado pola Patafísica de Alfed Jarry e Remy de Gourmont e por procedementos literarios que como este movemento literario non asumían ningunha tradición formal nin cultural previa, Marinetti foi chegando a concibir esta nova estética. O futurismo foi chamado así pola súa intención de romper absolutamente coa arte do pasado (o chamado *Pasadismo*) ó considerar que os museos son equivalentes ós cemiterios, en especial en Italia, onde a tradición artística do pasado agromaba por tódalas partes e impregnábao todo. Había que facer, pois, táboa rasa do pasado e crear unha arte nova dende cero, acorde coa mentalidade moderna, os novos tempos e as novas realidades. Para iso toma como modelo as máquinas e as súas virtudes: a forza, a rapidez, a velocidade, a enerxía, o movemento, a deshumanización. Diametralmente en contra do Expresionismo, un ismo ou vangarda humanista un pouco posterior, dignifica a guerra como espazo onde a maquinización, a enerxía e a deshumanización alcanzaron cotas máximas. Proscribe o sentimental e o anecdótico e non asume absolutamente nada do pasado, nin sequera a métrica en literatura. Intenta substituír os nexos por notacións alxébricas e buscar un léxico radicalmente inzado de tecnoloxismos e barbarismos, inzado de infinitivos, exclamacións e interxeccións que denotan enerxía. Cultiva amais unha interesante forma de teatro, o chamado **teatro sintético**, en que as accións ocorren a velocidade de vertixe e o argumento desenvólvese e acaba en apenas dez minutos, e elúdese o elemento humano ocultando as figuras humanas, que só poden adiviñarse por metonimia (só se ven os pés dos actores).

A estética futurista pregoa tamén unha ética, de raíz fundamentalmente machista, misóxina e provocadora, amante do deporte e da guerra ("única hixiene do mundo", segundo Marinetti), da violencia e do perigo. Igualmente, o futurismo e o propio Marinetti foi politizándose cada vez máis ata coincidir coa tese do fascismo, en cuxo partido ingresou o italiano en 1919.

O futurismo foi un movemento fundamentalmente italiano e de carácter literario (o propio Marinetti), plástico (o pintor arxentino Emilio Pettoruti e os pintores italianos Gino Severini, Carlo Carrà, Giacomo Balla ou o escultor Umberto Boccioni), arquitectónico (Antonio Sant'Elia) e musical (o *ruidismo* do compositor Luigi Russolo, antecedente directo da chamada música concreta), pero tivo algúns seguidores en Rusia (o poeta Vladimir Maiakovski), en Bélxica (o escritor Émile Verhaeren) e en Portugal (Fernando Pessoa, quen divulgou o movemento a través da revista *Orpheu*, 1915); así a todo, tras atinxir o seu cumio a mediados dos anos vinte, a estética futurista foi disgregándose ata desaparecer na década dos corenta.

Transcendencia do futurismo
---------------------------

A importancia que tivo o futurismo, máis alá dos seus dubidosos méritos estéticos, foi a de facer partir a estética dende cero a comezos do século XX, de forma que posibilitou unha espectacular renovación dos principios e técnicas artísticas, que ten consecuencias incluso na actualidade. Foi o primeiro dos ismos ou vangardas artísticas e o seu valor como movemento rompedor posibilitou e facilitou o camiño ás demais correntes que refrescaron o panorama artístico da primeira metade do século XX.

O futurismo en España
---------------------

O primeiro dos movementos de vangarda artística e o seu *Manifesto* de 1909 foron coñecidos en España ese mesmo ano grazas a Ramón Gómez de la Serna e a súa revista *Prometeo*, inda que moitos dos que comentaron en España este movemento mencionaron un precedente catalán, o Futurisme de Gabriel Alomar, que creou unha revista con ese título (*Futurisme*) en 1907.

Así a todo, nunca chegou a existir en España un futurismo articulado como tal, a diferenza do que ocorreu en Portugal. Sufriron a súa influencia pintores que marcharon a Italia, como o uruguaio Rafael Barradas, Enric C. Ricart ou Rafael Sala, e outros que non o fixeron, como Celso Lagar, Antonio de Guezala ou Joan Sandalinas. En poesía tomaron algúns elementos desta estética os cataláns Josep Maria Junoy, J. V. Foix, Joaquim Folguera, Sebastià Sánchez-Juan, Bonaventura Vallespinosa i Salvat e sobre todo Joan Salvat-Papasseit; así mesmo, o Ultraísmo asumiu case tódolos seus postulados estéticos, deixándose ver o influxo futurista en libros como *Hélices* de Guillermo de Torre. Xa nos anos 20, toman algúns elementos do futurismo Ramón de Basterra na súa lírica e Ernesto Giménez Caballero, un dos patrocinadores da visita a España (Barcelona, Madrid e Bilbao) de Marinetti, en 1928, se ben neses momentos os aspectos literarios tiñan menos que ver cós políticos, xa que a evolución ideolóxica do italiano cara ó fascismo era neses momentos similar á do creador de *La Gaceta Literaria*. En *Ismos* (1931) Ramón Gómez da Serna disertou sobre esta estética que procurara difundir en 1910.

Véxase tamén
------------

* Futurismo (música)

### Bibliografía

* Guillermo de Torre, *Literaturas europeas de Vanguardia*, Madrid, 1925 e *Historia de las literaturas de Vanguardia*, Madrid, 1965.
* Juan Manuel Bonet, *Diccionario de las Vanguardias en España (1907-1936)*. Madrid, 1995.

### Ligazóns externas

* O futurismo italiano
* Pelta, Raquel (xaneiro 2012). "Cuando la letra puede cambiar el mundo. Futurismo, Dadá y tipos". *www.monografica.org* (en castelán) (2). Consultado o 23 de maio de 2019.

|  |  |
| --- | --- |
| Control de autoridades | 
* Wd: Q131221
* AAT: 300021374
* BNCF: 5573
* BNE: XX543011
* BRE: 4726667
* EBID: ID
* GEC: 0110833
* GND: 4019036-5
* JSTOR: futurism
* LCCN: sh85052619
* NDL: 00567711
* NKC: ph117192
* PSH: 11662
* Treccani: futurismo

 |